LidanRubinov/Halacha-QA huggingface dataset:
שאלה: 6 שאלות: 1. מה זה בדיוק קלות ובדיחות הדעת? וראיתי שאסור להיות במצב שכזה, אז מה זה אומר בעצם שאסור לצחוק להתבדח אלא תמיד להיות רצינים? 2.קראתי תשובה של הרב אבינר שצריך לקום בפני כל אדם מעל גיל 70. אבל היום שום אדם סתם כך באוטובוס לא מצפה שיקומו לכבודו ואם יקומו זה לא יהיה מובן ותמוהה.אז כיצד יש לנהוג? 3.איך אפשר שלא להאמין ללשון הרע.?? גם אם מנסים לדון לכף זכות ולא להאמין,זה עדין משנה את הדעה שלי לגבי אנשים. 4. אני מתנדבת במקום של ילדים עם מוגבלויות. האם מותר לי לגעת בילדים שם. שהרי ברור שאין לי משיכה בכלל אליהם. 5.האם מותר ליטול ידים בשירותים ואז לצאת ולברך?(הכיור מאוד קרוב לדלת.) 6.בשבת בבוקר אני נוהגת לומר את ברכות השחר, לאכול ואז להגיד את כל שאר תפילת שחרית.ובימי חול אני אומרת את ברכות השחר ואז אוכלת וכשיש בית ספר אח"כ מתפללת את שאר התפילה בבית הספר- ובחופש בבית.האם אני נוהגת כראוי? סליחה על כמות השאלות, פשוט יש לי כל כך הרבה.אני מעריכה מאוד את הזמן שאתה מקדיש לענות על שאלות. ב גדולה מראש, ושבת
תשובה: א.קלות הדעת הוא מצב בו האדם אינו מעביר את כל חושיו דרך המסננת השכלית בראיה של תורה. לכן מותר לצחוק ולהתבדח, אולם ברוח התורה ובשליטה שכלית שלא ליטות לליצנות מערכים וכד  ב.לקום מעט ג.להטיל ספק ד.מעל גיל שש אסור, אלא גבר יטפל בהם ה.מחלוקת, ואפשר להקל, ובלבד שהשירותים נקיים וללא ריח רע ו.לכתחילה יש לאכול רק לאחר שמונה עשרה
שאלה: שחייה בתשעת הימים- עבודה: אני מדריכה בקייטנה של דתיים וחילוניים ביחד, ילדים קטנים מתחת לגיל מצוות. הם נכנסים לבריכה בתשעת הימים וגם אני וגם המדריך השני דתיים. יש לנו חובה להיכנס איתם מטעמי בטיחות. האם זה ר שניכנס לבריכה בתשעת הימים כחלק מעבודתנו כמדריכים?
תשובה: יש להמנע מכך, אולם אין לסכן את הילדים אלא למצוא פתרון אחר
שאלה: תשעה באב השבוע שחל בו: ב"ה השאלה נכתבה לפני שבת לרב 1.מי איזה יום לא אוכלים בשר אם תשעה באב יוצא יום ג? לא אוכלת בשר בשבוע שחל בו תשעה באב אני ספרדיה ב מראש גלי
תשובה: לך איסור אכילת בשר אינו רק בשבוע שחל בו אלא בכל תשעת הימים בקרב הספרדים יש שני מנהגים בענין: 1. לא אוכלים בשר החל מיום שני - ר"ח אב 2. לא אוכלים בשר החל מיום שלישי - ב אב בציפיה לישועה דוד לוי 098987548
שאלה: חציצת צבע בנטילת ידיים: ב"ה לאחרונה למדתי במעט הלכות נטילת ידיים ולמדתי שאם יש לכלוך על היד שמקפידים עליו, זה חציצה. ב"מקפידים" הכוונה לא האדם עצמו אלא נוהג העולם- לדוג - צבע עם צבע על היד, לא מקפיד הוא ולא שאר העולם אך אדם רגיל עם צבע על היד, מקפיד העולם על כך ולכן אם לאדם עצמו זה לא משנה שיהיה לו בצע על היד והוא מקפיד על כך, זה לא נחשב כי בד"כ האנשים מקפידים. אני כותבת המון במהלך היום והמון פעמים נשאר לי סימן של צבע ביד, מהעטים, הטושים וכו. אני מנסה להוריד זאת אך אם זה לא יורד זה נשאר ככה ולא כ"כ משנה לי. האם זה חוצץ בנטילת ידיים?! ומה עושים באמת אם זה לא יורד במים וסבון (ובמקלחת יורד הרוב אך אח"כ כותבים שוב וזה שוב נמרח?).
תשובה: זו לא חציצה: "דברים שאין בהם ממשות דהיינו שאי אפשר לחוש במציאותם על ידי חוש המישוש אינם חוצצים ולכן מי שידו נתלכלכה במעט דיו של עט או עופרת עיפרון אין בזה חציצה". מתוך
שאלה: כשרות מחו  ל: שבוע טוב ומבורך. אני ספרדייה ומקפידה לא לאכול בישול נוכרי. רציתי לשאול מה טיב הכשרות של המוצר פרינגלס שמיוצר בחו"ל,יש לו כשרות "U" ובאישור הרבנות לישראל, האם אפשר לסמוך על כשרות זו? שנזכה במהרה לבניין מקדשינו אכי"ר.
תשובה: באופן כללי גוף כשרות זה אינו מקפיד על בישול עכו"ם לפי מר"ן אלא לפי הרמ"א. לכן הוא אינו מתאים לספרדים. ישנה שאלה האם תפוצ יפס עולה על שולחן מלכים. לפני כמה שנים קיבלנו תושבה מהגר"מ אליהו זצ"ל שהוא כן עולה על שולחן מלכים ולכן צריך להקפיד על בישול ישראל. יתכן שיש פוסקים ספרדים אחרים שאינם סוברים כך. אבל איננו מכירים את דעתם.
שאלה: חוננו במנחה לפני שבת: האם יש מנהג לא לדפוק על החזה בחוננו של מנחה של לפני שבת? ומה עם ערבית של מוצ"ש? ושבוע טוב.
תשובה: לך אני לא מכיר ותעשה כרצונך בציפיה לישועה דוד לוי
שאלה: הופעה בראש חודש אב: האם מותר ללכת בראש חודש אב - מאחר וזהו ראש חודש - להופעה חיה? (אם זה משנה אז זאת לא "מסיבה" עם שירים שמחים וכו).
תשובה: יש חילוק בין אשכנזים וספרדים לענין מעמדו של יום ר"ח אב. האשכנזים רואים ביום ר"ח התחלה של תשעת הימים ולכן אוסרים כבר מליל ר"ח אכילת בשר ושתית יין. ספרדים לא מתחילים ביום ר"ח, אלא רק ממוצאי ר"ח נאסרת אכילת בשר ושתית יין. קשה לי להתיחס להופעה מכיון שלא תארת מה קורה שם. עיין בהרחבה
שאלה: תשעת הימים בישוב מעורב: רציתי לשאול מה הדעות בדבר קיאקים בתשעת הימים וכן רחיצה בסחנה בתשעת הימים וכן טיול ללא מים (לא בשבוע שחל בו) אני מדריכת נוער בישוב מעורב לדתיים וחילוניים ויש לנו בשבת הבאה שבת נוער וביום שישי החבר ה רוצים לעשות קיאקים. אני במרקם עדין בו מיעוט שומר על תשעת הימים ובכל זאת אנחנו רוצים לכבד כמה שיותר מבלי לפגוע בשאר. רחלי
תשובה: טיול רחיצה במים להנאה אסור, טיול ללא רחיצה מותר אך ראוי להמנע שמשנכנס אב ממעטין בשמחה. קייקים הם מקום סכנה ולכן יש להמנע מכך בימים אלו, אלא אם יש צורך גדול, ונראה שכך המצב אצליכם.
שאלה: בין המיצרים: ושבוע טוב, האם ניתן ללכת למסעדה בשרית בר"ח אב, ללא קשר לאירוע משמח סתם לשבת לאכול? אני נוהגת כספרדים. חן
תשובה: לך 1. חלק מהספרדים אוכל בשר גם בר"ח אב (עד השקיעה) ומי שבכל ר"ח אוכל בשר - רשאי לנהוג כך. 2. מותר בתשעת הימים לשבת במסעדה בשרית אם היא מוכרת גם דברים אחרים ולאכול שם דברים שאינם בשריים ממש בציפיה לישועה דוד לוי 098987548
שאלה: זיווג: אני נמצאת בקשר עם משהו כבר חודש וחצי שמי ולבן זוג שלי קוראים. רציתי לדעת האם יש סימן בזה שהשם שלי מופיע בשם שלו האם זה אומר שזה הולך להיות קר של מיסוד חתונה ילדים או קשר קצר ושבוע טוב
תשובה: ב"ה, איו לזה שום משמעות, העיקר זה העבודה הזוגית. דני ארגמן
שאלה: תיקון לפגם הברית: הרב כיצד מתקנים את פגם הברית?
תשובה: כמו כל עבירה גם לפגם הברית יש תשובה ותיקון. עיין במספר תשובות של הרב שמואל אליהו שמרחיב ומפרט. ממליץ גם על הספר "אשיב ממצולות" של הרבה שפירא.
שאלה: שמירת העיניים באינטרנט: בזמן האחרון יצר הרע גורם לי להיכנס לאתרים לא צנועים באינטרנט ואני כול הזמן נופל במלכודת שלו והוא מציק לי אני יודע שזה אסור אבל בכל זאת הוא לוחץ עליי לעשות זאת ואני כבר לא יכול להילחם בו אני פונה אליך בתקווה שתוכל לתת לי טיפים כיצד להתמודד עם היצר הזה מראש
תשובה: העקרון הוא למצוא תעסוקה חיובית אחרת - לעשות דברים שממלאים את הזמן ואת הראש. עיין שתי תשובת מפורטות בנושא (ההקשר שם קצת אחר, אבל העקרון של התמודדות עם הפתוי למחשב שייך גם אצלך):
שאלה: תוסף מזון -ספירולינה: רציתי לשאול לגבי תוסף מזון הנקרא ספירולינה והוא עשוי מאצות טחונות כאבקה האם זה תקין ומותר לאכילה? ומה עלי לבדוק לפני רכישת מוצר כזה? ואיזה כשרות טובה עלי לחפש?
תשובה: באתר של החברה מציון שיש להם כשרות של רבנות גליל תחתון דיברנו עם הרב נותן הכשרות והוא אמר שהמוצר כשר ברמת כשרות רגילה וציון הכשרות חייב להיות מודפס על האריזה של המוצר.
שאלה: איך לכפר על הוצ"ל: לפני כשנה נפלתי בהוצאת זרע לבטלה ומאז היצר התחיל לתקוף אותי כול הזמן, רוב הפעמים נפלתי בפח ואני רוצה לכפר על הפעמים שחטאתי אבל אני לא יודע איך אני יודע שיש את התיקון הכללי ואני קראתי אותו אחרי רוב הפעמים שחטאתי אבל אני לא חושב שזה מספיק ואני חושב שהקב ה כועס עליי מאוד האם תוכל להיגד לי איך לכפר על החטא הנורא הזה? מראש
תשובה: על הקב"ה נאמר "וד  יראה ללבב" - הקב"ה יודע להעריך כל פעולה שלך לשמירת הברית. הקב"ה יודע בדיוק כמה אתה מתאמץ וכמה אתה מתרשל. על כך אמרו ח :  לפום צערא אגרא  - לכן ככל שתתאמץ יותר להתגבר על היצר הנורא הזה אתה תזכה להערכה אלוקית. גם אם נופלים - השאלה היא כיצד קמים לאחר מכן! היאוש הוא עצת היצר הרע. אף פעם אל תתיאש. תמשיך להאחז בטוב ככל יכולתך ותאמין שד  הוא טוב והוא מביא כפרה למי שהיא מגיעה לו באמת. עיין בהרחבה
שאלה: ברית מילה: שבוע טוב לכבודו, האם יש מיגבלה למול בן של גיורת שעברה גיור קונסרבטיבי, נישאה לישראלי ומתגוררת בארץ. אם יש מיגבלה על מה היא מסתמכת ואם אין מיגבלה על מה היא מסתמכת. מראש.
תשובה: לא עושים מילה לגוי. כן עושים מילה ליהודי. השאלה היא מה מעמדו של מי שעבר גיור קונסרבטיבי, האם הוא נחשב יהודי כן או לא. אין לי מידע מדויק עד כמה מקבלים את הגיור הזה. אם זו שאלה מעשית, צריך לפנות לרבנות הראשית ולקבל מהם תשובה.
שאלה: נופש בתשעת הימים: ערב טוב. הזמנתי נופש בבית מלון, לנו ולילדים, מיום ראשון הקרוב עד יום שלישי. רק עכשיו שמתי לב שר"ח אב יוצא ביום ראשון בלילה. דמי ביטול החופשה הינו 50 מערך העסקה. האם אפשר לצאת לנופש הנ"ל? יש לציין שבעקבות דמי הביטול הגבוהים, לא אוכל לצאת לחופשה אחרת. במידה ואפשר, האם ניתן להיכנס גם לאטרקציות לילדים?
תשובה: אפשר לצאת אם לא מבלים אלא אך ורק נחים. יש לשים לב לפרטים כפי שנדון בתשובה להלהן:
שאלה: שבת-הבדלה: לכבוד הרב1 רציתי לשאול עם אני שומר שבת אבל לא עושה הבדלה בשבת. אסור לי לעשות מלאכות? זה חילול שבת?
תשובה: לך. אשריך שאתה שומר את קדושת השבת. הבטחות גדולות הבטיח הקב"ה למי ששומר שבת, כמו, לדוגמא: "והאכלתיך נחלת יעקב אביך" שהיא נחלה "בלי מצרים" (בלי גבולות.) מצוות ההבדלה היא מצוות "עשה" מן התורה, כמו גם מצוות הקידוש בכניסת שבת. התורה לא הגדירה לנו בדיוק איך עושים את ה"הבדלה" הזו, אלא רק ציוותה אותנו "זכור את יום השבת לקדשו". חכמים שנקראו "אנשי כנסת הגדולה" הם אלה שקבעו את צורת ההבדלה כפי שאנחנו מבדילים היום. ה"הבדלה" השתנתה במהלך ההיסטוריה כמה פעמים. היו תקופות (שהיה עוני בעם ישראל) שלא ברכו על היין ב"הבדלה". היו תקופות, (של שפע כלכלי), כמו היום, שמברכים על היין בהבדלה. אכן, חכמים קבעו שאסור לעשות מלאכות לפני שעושים הבדלה, אבל מי שעושה- אינו נחשב למחלל שבת.
שאלה: מרגישה אנוכית ומרוכזת בעצמי: קודם כל,האתר מדהים! לכם על ההקשבה והאכפתיות! יש משהו שמטריד אותי לא מעט זמן כשאני חושבת על עצמי בתור בן אדם, אני מגלה שאני די אנוכית ומרוכזת בעצמי. הייתי מאוד רוצה לשנות את התכונה הזאת שבי.אבל איך עושים את זה? לעונים:)
תשובה: יקרה, למה אנחנו כאלה קטנים? מסמנים את עצמנו במרכז? וכל כך הרבה פעמים בחיים לא סופרים את כל השאר? שתדעי, השורש של המידה הזאת הוא ממקום מאוד טוב. אלוקים נתן לנו חיים. אנחנו אחראים על הגוף שלנו ועל הנשמה. יש לנו תפקיד בעולם ובשביל למלא אותו נכון צריך לדעת להקשיב לעצמנו, להתבונן פנימה, לשאול את השאלות הנכונות ולחפש תשובות של אמת. מי שמזניח את עצמו ישאר בחוץ. מי שלא חושב על איך הוא בונה את עצמו מבפנים ישאר קטן בסוף. החוכמה הגדולה של החיים היא לשמור על איזון בריא. לדעת לתת לעצמנו את המקום הנכון. ככל שאנחנו גדלים אנחנו יותר בוחרים, יותר יודעים מה אנחנו רוצים מעצמנו. הבעיה מתחילה כשאנחנו חוצים את הגבולות. דבר שמאוד אופייני, בעיני לגיל שלך. את חושבת הרבה על עצמך על מי שאת רוצה להיות פתאום מודעת להרבה דברים חדשים שמתפתחים בתוכך. הנפש שלך מדברת אליך הרבה. ויכול להיות שבשלב הזה של החיים תקבלי את זה שאת קצת יותר מתעסקת בעצמך. וגם כשאת בוחרת לחשוב לעומק, תעשי את זה בנחת, ביישוב הדעת תדעי להאיר בתוכך נקודות של אור וטוב ואהבה תזכירי לעצמך כמה טוב עשית היום תדעי לזהות אותו, להכיר בו ולהודות עליו. אל תתמקדי רק במה שלא. כשאנחנו מזהים את הטוב שבנו יודעים להסתער עליו ולעשות ממנו עניין הרצון הטוב הזה מתרחב ומתמלא ומביא איתו עוד הרבה רגעים כאלה. הייתי מציעה לך לשחרר את המקום הזה בנפש לשמוח בזה שאת רוצה להוסיף טוב שאת רוצה לצאת מעצמך, בשביל לחזור אחר כך פנימה יותר שמחה יותר אוהבת יותר שלמה. אני חושבת שהכי טוב להתחיל ממי שקרוב אליך. פעם ישבתי עם עצמי וחשבתי על כל הטוב שההורים שלי מעניקים לנו, הילדים שלהם ופשוט התחלתי לדמוע. אין לזה סוף. מי שיודע להכיר בטוב הזה בהתחלה של החיים שלו יש לו צורת אדם. הייתי מציעה לך לנצל את החופשה הזאת להחליט על כמה דברים שאת הולכת לעשות בבית. קודם כל היחס: להיות סבלנית, לדבר בכבוד, לחייך יותר, לשתף לזכור שהם לא כספומט. ולנסות לפנות זמן לעזור כי את גרה בבית הזה ואת חלק ממנו. וגם לנסות לאפשר להם לנוח קצת אולי להשאיר מדי פעם פתק חמוד עם מילים טובות ולהודות מכל הלב על כל מה שהם עמלים לתת ותזכרי שהם עושים את זה הכי טוב שהם יודעים לעשות (גם אם לפעמים יש ביניכם חילוקי דעות). אחרי שבססת את החלק הזה בתוכך שהוא הכי חשוב בעיני, בזה את נמדדת יותר מלתת לשכנה מלמעלה או לבת דודה או לחבר ה מהסניף. את יכולה לחשוב איפה יהיה לך מתאים לתת מעצמך גם במסגרות אחרות זה יכול להיות התנדבויות במגוון תחומים, למשל: עבודה עם ילדים עם צרכים מיוחדים אריזת מזון למשפחות נזקקות סיוע לקשישים עדיף להתחיל לתת לאנשים סביבך ככה החסד יותר גדול. שתזכי לימים של חיזוק ערך עצמי של קבלה עצמית בשמחה ובטוב של נתינה, הקשבה, סבלנות ואהבה רק טוב, נועה, Thekingwithacrown gmail.com
שאלה: איך מתמודדים: כבוד הרב, בחודשים האחרונים התחלתי ללכת לשיעורי תורה בבית הכנסת הקרוב. הכרתי שם אישה בשנות ה60 לחייה שמאוד מנסה לקרב אותי אליה, הלכתי אליה לקפה פעמיים. בפעם הראשונה הכל עבר חלק, ובפעם השניה,לצערי, היא אמרה לי כמה דברים על הרב שלי ועל רבנים בכלל שמאוד מאוד מאוד לא אהבתי לשמוע וכשניסיתי ללכת לחצה עליי להישאר. במשך יומיים שלמים הרגשתי ממש רע וכמובן שלא האמנתי לדבריה. שבוע לאחר מכן פגשתי אותה באיזה אירוע דתי לנשים והיא רצתה שאקפיץ אותה הביתה ובדרך ביקשה שאתן לה מיין שקניתי מרב גדול לברכה. לפני שבוע הגעתי לשיעור תורה באיחור וישבתי עם הרבנית שלי במאמץ להתרחק מאותה אישה. מיותר לציין, שהיה זה שבוע מאוד קשה מבחינתי ועם אנרגיות נמוכות, אינני יודעת אם בגלל הסיפור הזה או בגלל מס דברים בחיי. השבוע בגלל הסיטואציה הזאת לא הגעתי לשיעור תורה ומאוד כאב לי. הרב התקשר יום למחרת לשאול מדוע לא הגעתי ואמרתי שהייתי עסוקה. אני מוכרחה לציין שאני מאמינה שהיא אישה טובה, ובליבי אני מאוד רוצה לעזור לה בכל שתצטרך אבל אני מרגישה שאני עוזרת בכאב רב ואני מרגישה מנוצלת, אולי מפאת גילי הצעיר או אולי אני טועה בהבנת המקרה. אינני רוצה לשתף את הרב שלי בגלל לשון הרע ולכן אני צריכה עצה ממקור חיצוני. האם עליי לדבר איתה ולהמשיך ללכת לשיעורים? או להמשיך ללכת ולנסות לשכוח מכל העניין? עד היום נהגתי לאסוף ולהחזיר אותה לביתה, כדאי להתקשר אליה? אני מרגישה שאני צריכה לבקש מחילה כי התעלמתי ממנה בפעם האחרונה. אני באמת בבילבול ובכאב כי זה מונע ממני דבר כ"כ פשוט לכאורה כמו לשמוע דברי אמת ותורה. מעומק הלב, ברכה והצלחה
תשובה: כלל יסודי הוא בהלכה ובעבודת ד  ש"שלך קודם לשל כל אדם". את צריכה בראש ובראשונה לדאוג לעצמך. אם הקשר הזה עם האישה הזאת מפריע לך   הדבר הנכון לעשות הוא לנתק מגע. אם היא מקלקלת לך את ההתקדמות שלך   כנ"ל. היא יכולה להיות אישה טובה מאוד, אולם אין הדבר מחייב כי הקשר ביניכן הוא משהו טוב. על כן, ראשית כל תייצבי את עצמך. אם תוכלי בהמשך גם לסייע לה   מה טוב, אולם כל זה רק כשיש לך עצמך חוט שידרה שלא מתכופף מבקשותיה. האם את יכולה ללכת בדרך זו?
שאלה: נטילת ידיים וטומאה: כבוד הרב שבוע טוב. אני וחברה שלי בחילוקי דעות והיינו רוצות לדעת את ההלכה מנהג בנושא 1. האם נטילת ידיים של "המוציא" - מותרת בכיור שיש בו כלים? האם זה גורם לכלים להיטמא? 2. האם נטילת ידיים של "המוציא" שנעשה מבקבוק שתיה (למשל בטיול שאין מקור מים אחר) - אוסר לשתות את המים שנשארו מהבקבוק? האם יש התשובות שונות בין אשכנזים לספרדים? הדס
תשובה: א. בשל העובדה שמבחינה הלכתית אנחנו לא נוהגים היום בדיני טומאה של כלים - הכלים אמנם נטמאים לפחות מדרבנן, אך אין לזה משמעות הלכתית של ממש. על כן, לכתחילה ראוי שלא ליטול על כלים בכיור, אולם אם אין ברירה - עושים זאת. ב. מותר לשתות את המים בבקבוק.
שאלה: הגיית המילים בקדיש.: הגיית המילים בקדיש קשה לי. האם יש אפשרות לאומרם שלא בזמן התפילה וביחידות. ע"מ שאהיה חזן אבטאם כמו שצריך? האם אין בכך משום אמירת שם שמיים לבטלה?
תשובה: בקדיש אין בכלל שם ה  - כך שאין כל איסור להתאמן באמירתו. ואפילו להתלמד באמירת ברכות עם שם ה  מותר, כמו שכתב השולחן ערוך (או"ח סימן רט"ו סעיף ג ): "מותר ללמד לתינוקות הברכות כתיקנן, ואע"פ שהם מברכים לבטלה". ובאמת שכשמתלמדים באמירת ברכה (כמו לדוגמא שמלמדים ילדי בר מצווה וכדומה את ברכות התפילין והעלייה לתורה) מומלץ שלא לומר "השם", אלא דווקא להתאמן עם אמירת השם כמו שהוא ("א-דוני"), כדי שלא יבואו להתבלבל בזמן אמירת הברכה באמת. ורק כשכבר רגיל יזהר מלהזכיר השם לבטלה. ובהצלחה בלימוד הקדיש!
שאלה: בד  צ רבנות ירושלים: האם אפשר לסמוך על בד"צ רבנות ירושלים למהדרין כמו על בד"צ העדה החרדית? איך המצב בקפה רימון בממילא ירושלים?
תשובה: מצ"ב קישור לעמוד המומלצים שלנו הן במסעדות והן במוצרים. בהצלחה
שאלה: יכולות הקב"ה: ישנם מלא מקרים רפואיים מסובכים שבהם היו נתונים אנשים, ופתאום כנגד כל הסיכויים, הם החלימו. פתאום הכל היסתדר. ואז כמובן שהרופאים לא יודעים להסביר את זה וישר מקשרים את זה לקב"ה ואומרים שזה נס משמיים וכו וכו השאלה שלי היא, האם שמת לב שהמקרים האלה הינם מקרים של בעיות רפואיות פנימיות בלבד שאותן הגוף מסוגל בעצמו לרפא? לדוגמא, מעולם לא ראיתי מקרה שבו אדם שכרתו לו את הרגל, פתאום צמחה לו רגל חדשה. אז איך זה יכול להיות? השאלה שלי אם השם הוא כל יכול- למה הוא מעולם לא עשה דבר כזה? וגם מתבקשת השאלה - האם הנס הזה הוא דווקא מהשם או שזה פלאי הגוף? אשמח לתשובה אמיתית ולא מורחת. במיוחד לא ל"השם נוהג בדרך הטבע" כי קיבלתי את התשובה הזאת כבר מיותר מידי אנשים והיא לא מספקת אותי.
תשובה: אם הרמב"ן היה אומר את המשפט הזה ("השם נוהג בדרך הטבע") היית מוכן לקבל אותו? הרמב"ן כותב בפירושו לתורה משפט כזה (שמות פרק י"ג פסוק ט"ז): "כי הקב"ה לא יעשה אות ומופת בכל דור לעיני כל רשע או כופר." הקב"ה התגלה אלניו בניסים גלויים בתקופת יציאת מצרים וההליכה במדבר, ואחר כך- איננו מתגלה כך יותר (למעט מקרים נדירים, כמו בימי הנביאים אליהו אלישע ישעיהו ועוד מקרים ספורים ומפורסמים). אז הרמב"ן אומר משהו "לא רציני"? אני חושב שהוא אומר משהו מאד רציני. למה הקב"ה לא מתגלה בניסים גלויים? אולי כי הוא רוצה שאמונתנו בו תהיה "אמונה" מתוך מקום של חוסר בהירות, מתוך מקום של ספק, כאשר לא כל הדברים כל כך ברורים וחד משמעיים?.
שאלה: בורסה ב9 הימים: לרב, האם מותר לי לסחור בבורסה ב 9 הימים? יש לציין שאני עובד במשרה מלאה וזה לא המקצוע הראשי שלי, אלא כמו הרבה אנשים קונה ומוכר מדי פעם. בתור משהו מהצד
תשובה: מצווה לעבוד, גם אם זה תוספת. אייל משה
שאלה: הזזת נרות שבת לאחר שכבו: כבוד הרב בשבת האחרונה התעורר דיון קצר ביני לבין אשתי בנוגע להזזת נרות שבת לאחר שכבו. אנו משתמשים בנרות שעווה נמוכים, המוקפים בטבעת מתכתית דקה (אשר ניתן לקנות בכל סופר) ומניחים אותם על פמוטים. בסיום הבערה של הנר, כל מה שנותר ממנו הוא הטבעת המתכתית. בשעות אחה"צ של יום שבת, הרבה אחרי שהנרות כבו, אחייניה הקטנים של אשתי שיחקו ליד השולחן עליו ממוקמים הנרות והזיזו את הטבעת המתכתית שנותרה וכן את הפמוטים. מיד אשתי הסבירה להם שאסור במהלך השבת לגעת בהם, אך אני אמרתי שאין מניעה להזיז את הטבעת המתכתית לאחר שהנרות כבו. מה מהדברים נכון?
תשובה: בשל העובדה שהיה אסור להזיז את הנרות עם כניסת השבת, שהרי הם היו מוקצה מחמת איסור, אין להזיזם לאורך השבת כולה. מה שהוקצה בין השמשות הוקצה לכל השבת.
שאלה: צילום בבין המצרים: לכבוד הרב, רציתי לדעת האם מותר לעשות צילומי משפחה בבין המיצרים (בסטודיו)? מראש,
תשובה: למה לא? האם יכול להיות שלא כל העובדות נמצאות בסיפור?
שאלה: תינוק שטרם נולד: בס ד אני צריכה ללדת בע ה בעוד כמה שבועות,רוב הבתים בישראל לא מכניסים מוצרים של התינוק לבית לפני הלידה ורציתי לדעת האם יש בזה משהו מהתורה או שזו אמונה שאנשים רכשו במהלך השנים.? ומשהו נוסף יש לי כרגע בת בבטן שתהיה בריאה ושלמה בע ה ואני מתלבטת בין 3 שמות: תמר, יהלי ואדל. רציתי לדעת איזה מהשמות הוא הכי טוב (שמי. ושם בעלי. ). והמשך יום טוב.
תשובה: ראשית, שיהיה בשעה טובה ומוצלחת. אין שום מניעה לרכוש דברים לפני הלידה. אלו שאוסרים - עושים זאת כתוצאה מתחושה, ולא כתוצאה מאיסור. אין כזה דבר שם טוב. את השם הטוב אדם רוכש לעצמו במעשיו הטובים. בחרו את השם שאתם אוהבים ואתם חושבים שהילדה תאהב, העניקו לה אהבה וחינוך ותמיכה ותביעה - ואז יהיה לה שם טוב!!
שאלה: כשרות מסעדה: הרב, אני עובדת דתית בחברה חילונית פרטית. מדי פעם יש אירועים שאני נמנעת מלהגיע בשל אופיים שלא מתאים לי. השבוע יש אירוע פרידה לעובדת שעבדה צמוד אלי. הפגישה במסעדה שמגישה אוכל לא כשר בעליל. 1. האם לבוא? 2. במידה ויחליפו למקום כשר האם מותר לי להגיע ב9 הימים? מראש
תשובה: אין זה נכון להגיע למסעדה שלא כשרה, אולם אם ישנו את המסעדה מותר לך להגיע ולא לאכול בשר, אף אם כל השאר כן יאכלו בשר. אין פה ריבוי שמחה אלא הכרת הטוב לחברה.
שאלה: אירובי עם מוזיקה בתשעת הימים: הרב חברה שלי ספרדייה, והיא הולכת לשיעור קבוע של ריקודים לנשים לצורך ספורט. בשיעור ישנם שירים כי בלעדיי שירים, לא יתקיים שיעור. האם מותר ללכת לשיעור כזה ולשמוע שירים תוך כדי הריקוד בתשעת הימים? על המענה.
תשובה: לך, את אל תלכי לשם אם חברתך רוצה לשאול אותי היא יכולה להתקשר אלי ולשאול אותי ישירות (אולי יש אצלה מקרה מיוחד וכד ) בציפיה לישועה דוד לוי 098987548
שאלה: זוגיות דחוף מאוד: אני בחורה בת 29 יוצאת עם בן זוגי שנתיים. האהבה בנינו עצומה ספגנו כול כל הרבה בתוך הקשר הזה ושום דבר לא שבר אותנו. כבר דיברנו כמה פעמים על חתונה וילדים ואין ספק שאנחנו אוהבים אחד את השני. אתמול הוא אמר לי שנצטרך להיפרד כי הוא מפחד מכול המחויבויות של דירה והוצאות והוא לא רוצה להפיל את שנינו ביחד ושלשנינו לא ייהיה טוב בגלל לחץ כספי בחיים. אני ממוטטת מאז שהוא אמר לי על זה אני לא יכולה לחשוב לוותר עליו ואיך הוא מסוגל לוותר על האהבה שלנו. אני חייבת עצה דחופה מה לעשות אם לא לוותר ולאבד את עצמי או שבאמת הוא הזיןוג שלי. אני חייבת תשובה דחופה אני לא יודעת מה לעשות אני מוצאת את עצמי ואותו רק בוכים אבל הוא מפחד והוא החליט שהוא מוותר והוא לא רוצה להכיר ולא לחיות בדום זוגיות יותר. השם שלי. ושלו. בבקשה תענו לי מהר. אבה.
תשובה: עניתי לך על השאלה לפני כמה ימים, ומשום מה היא לא נקלטה במערכת. אני מבין היטב את המצוקה שאת נמצאת בה. היא לא פשוטה. אחרי שנתיים. כשאת מציירת לעצמך דווקא את החיים איתו ביחד. זה לא פשוט. אני כמובן לא יועץ מוסמך, אולם יכול לומר לך כמה דברים מניסיוני. במצבים כאלה כדאי לך לקרוא שוב את הדברים שלך עמך. את רואה את הבחור כמי שאת כן רוצה לחיות איתו ביחד, ובד בבד שומעת ממנו כי הוא מפחד מכל המחויבות והוא לא רוצה לעמוד בזה. את רואה שאי אפשר לבנות חיי נישואין בצורה זו, כי חיי נישואין מחייבים גם עמידה בהתחייבות. מצד שני את לא רוצה להיפרד ממנו. מה כדאי לעשות? ללכת לייעוץ. ללכת לייעוץ כדי לבחון ביחד איתו ועם מטפל מקצועי האם הוא יכול לחצות את קו הפחד, ולבנות אתך ביחד את העולם המשותף שלכם, או שדווקא את יכולה להיות שמחה מאוד שזה קרה עכשיו ולא לאחר הנישואין, והתגלה לך שיש לו בעיה בתחום קבלת ההתחייבויות ועמידה בלחץ, שאי אפשר להתחתן כאשר הדברים האלה קיימים. זה הדבר הנכון ביותר לעשות, ואז תוכלו לעשות בירור משותף לחיים שלכם. האם את יכולה ללכת בדרך הזו?
שאלה: מזל: לרב. לצערי, אני נופל לפעמים בפגם הברית, אבל הרבה פחות משבעבר. שמעתי כידוע שמפגם זה מאבדים את המ ושמחת החיים מאוד מאוד. אני משתדל לשמור ברית קודש אבל יש לי ניסיונות מאוד מאוד קשים. יש לי שאלה: אם ח"ו נפלתי ביום אחד בשבוע, האם אני מאבד את המזל של רק אותו היום או של כל השבוע, דבר שגורם לי ייאוש גדול מאוד כל השבוע? ב אלמוני.
תשובה: אם עושים תשובה אפשר לתקן הכל. אם נפלת תעשה תשובה. צער, קבלה לעתיד והכל על הרגשת הפה ווידוי בפה. היינו לומר את כל תחושותיך אלו בפה לפני הקב"ה.
שאלה: מה כן אפשר לעשות בתשעת הימים: 1. קבוצת חברות שלי (חילוניות) קבעו ללכת לים ואח"כ לראות סרט בבית של אחת הבנות. אני כמובן לא אלך לים, אבל רציתי לדעת אם יש איסור לראות את הסרט? 2. ד"א, האם מותר לקנות בגדים היום, יום ראשון, לבת מצווה שתהיה ביום חמישי? אני לא אחדש אותם עד אז. 3. מותר ללכת לקניון בתשעת הימים? (אני לא אקנה דברים אלך לקולנוע) מראש :)
תשובה: בתשעת הימים יש איסור להתענג ולהנות (זו המשמעות שלא לאכול בשר ויין ולא להתרחץ וכו ). לכן לא רק ים אלא כל בילוי שהוא נעים ומענג - אין לו מקום. כך גם קנית בגדים - זה דבר משמח. כך גם שוטטות בקניון גם בלי ללכת לסרט - זה בילוי נעים ומענג. אפשר לראות ביחד, בבית של חברה, סרטים שמעוררים חשיבה ורצינות - סרטים היסטוריים על השואה, על הקמת המדינה וכד  או ללכת לספריה לעיין בספרים. הכי נכון בימים אלו לעסוק באהבת ישראל - לחפש מקום שאפשר להתנדב - בתי אבות (אפשר גם לבקר קשישים שמתגוררים בקהילה - להציע להם לעשות אצלם נקיון או לסדר להם דברים). אפשר לעשות קיטנה בת סמלי לילדים של השכונה. להתנדב בקיטנה בתור מדריך ללא ת אפשר לנקות מקומות ציבוריים
שאלה: צום תשעה באב: אני בת 36 ובהריון בתשעה באב אני נכנםת לשבוע 31 להריון מה לגבי הצום האם אני צריכה לצום גם אוכל וגם שתייה או שמותר לי רק לשתות שלא יהיו לי צירים כי בהריונות קודמים בגלל חוםר שתייה היו לי צירים מה עושים?.
תשובה: ראשית, ברכות ללידה ושהכל יעבור ב מכיוון שצום תשעה באב אינו מן התורה   ניתן להקל בו לגבי כל ספק. לפי תיאור מצבך   את פטורה מלצום. תוכלי לאכול ולשתות כבר מבוקר תשעה באב.
שאלה: הכנות לברית מילה: עוד חודש בערך אמורה אשתי ללדת בן ראשון, כיון שאין לי נסיון בארגון ברית, רציתי לשאול איך אפשר בזמן כל כך קצר -שמונה ימים בסך הכול- לארגן הרבה דברים-הזמנת מוהל טוב, אולם, קייטרינג, עשרות טלפונים לחברים להודיע להם על הברית, וכדומה, וזאת כאשר אני עושה הכול לבד כיון שאשתי חלשה מהלידה? השאלה קיימת גם בנוגע לארגון זכר-איך אפשר בזמן כל כך קצר לארגן אותו, וכן להכין מודעות אודותיו??
תשובה: נתחיל לפי הסדר הכרונולוגי: ב זכר אין צורך להכין כמעט דבר, רק כיבוד קל לאחר סעודת השבת, וקטניות לפי המנהג. יש לציין ש זכר הוא מנהג, ואין זו הלכה, כך שאם הדבר קשה ניתן לוותר עליו. בנוגע לברית, אולמות וקייטרינגים, וכמובן שמוהלים, מתורגלים בהתארגנות מהירה לחתונה. אם אין בכוונתכם לעשות עשרות השוואות מחירים, זה לא תהליך שאמור לקחת הרבה זמן. בנוגע להודעה לחברים, ניתן לעשות זאת באמצעות הודעות כתובות (מיילים ו-sms). אפשר להעביר הודעה לכל המכותבים יחד, באמצעות וואטסאפ וכד. ובכל מקרה, לכל הדברים הללו צריך לעשות את מה שכל מנהל מיומן עושה - צריך לדעת איך להאציל סמכויות. לאחר הלידה רבים הם האנשים הקרובים אליכם שישמחו לעזור בטלפונים וסגירות נוספות. שיהיה בשעה טובה! אריאל (המשיב אינו רב)
שאלה: בין המצרים: לא לשמוע מוזיקה בבין המצרים זה מנהג או חוק?
תשובה: זו הלכה (כמובא בשולחן ערוך ובנושאי כלים ובאחרונים באורח חיים סימן תקנא, וכן בסימן תקס ). ברכה והצלחה בכל.
שאלה: תשעת הימים: יש לי חברה חילונית שהתאלמנה לפני מספר חודשים. לפני שבעלה נפטר היא עשתה מינוי להצגות. היום היא פנתה אלי והציעה לי להצטרף אליה להצגה ביום רביעי י האם מותר לי להצטרף?
תשובה: אבלות על בעל היא אבלות של 30 יום, כך שחברתך כבר אינה אבלה. על כן אין לה שום מניעה ללכת להצגה, ואין שום בעיה שתצטרפי אליה. אמנם, אם מדובר על יום רביעי הקרוב מדובר כבר על תשעת הימים שבין ר"ח אב לתשעה באב, על כן אם ההצגה היא רצינית ואין בה קלות ראש, מותר ללכת אבל אם היא מבדחת ועליזה ו או הצגה מוזיקלית במיוחד אין ללכת. ברכה והצלחה. ירון דוראני.
שאלה: רכב חדש: אני הזמנתי רכב מחברת ליסינג. ליסינג תפעולי מלא. הכוונה הייתה שהוא יגיע אלי לפני ראש חודש אב. היום מסתבר שהרכב כנראה יגיע רק במהלך 9 הימים. איני יודע אם חברת הליסינג תסכים להשהות את המסירה שלו לידי עד אחרי 10 באב. ברצוני לציין שהרכב לא יהיה רשום על שמי אלא על שם חברת הליסינג ואני אומנם משלם עבורו למשך 3 שנים שכר קבוע כל חודש הכולל את כל ההצואות. למעשה אין לי בעלות על הרכב. השאלה האם אני ראשי לקבל את הרכב בתשעת הימים והאם אני רשאי להתקין אביזרים ביניהם גם אביזרי בטיחות מיד עם קבלתו? ב יורם שלו
תשובה: נכון לנסות לדחות את קבלת הרכב לאחר תשעה באב. אולם אם אם אי אפשר, או שהדבר יגרום הפסד ממוני ניתן לקבל הרכב בתוך תשעת הימים (ועדיף להקדים לשבוע זה). לגברי אביזרי בטיחות בוודאי שראוי ונכון ללא כל קשר לזמן.